Kiberxondriya

Kiberxondriya və ya kompuxondriya —  axtarış nəticələrinin və onlayn ədəbiyyatın nəzərdən keçirilməsinə əsaslanan ümumi simptomologiya ilə bağlı narahatlıqların əsassız şəkildə artması. Populyar mediada mövcud olan məqalələr kiberxondriyanı müvəqqəti nevrotik artıqlıqdan əlavə ipoxondriyaya qədər hər yerdə yerləşdirir. Kiberxondriya bir çox tibb işçiləri arasında getdikcə artan narahatlıq doğurur, çünki pasiyentlər indi nadir bir xəstəliyin hər hansı və bütün simptomlarını araşdıra və tibbi narahatlıq doğuran vəziyyətini göstərə bilirlər.

 Tədqiqi 

 Onlayn axtarış davranışları 
2008-ci ilin noyabrında bildirilən kiberxondriyanın ilk sistematik tədqiqi "Microsoft" tədqiqatçıları Rayen Vayt və Erik Horvits tərəfindən aparılmışdır. Onlar təhlilin bir neçə mərhələsini əhatə edən genişmiqyaslı tədqiqat aparmışlar. White və Horvitz kiberxondriyanı "İnternetdəki axtarış nəticələrinin və ədəbiyyatın nəzərdən keçirilməsinə əsaslanan ümumi simptomologiya ilə bağlı narahatlıqların əsassız artması" olaraq təyin etmişdilər. Onlar veb-məzmunda xəstəliklərlə simptomların eyni vaxtda baş verməsi üçün internetdə təmsil olunan tədqiqatı araşdırmışdılar. Vayt və Horvits simptomlar üzrə sorğular nəticəsində axtarış nəticələri kimi qaytarılan məzmunu təhlil etmişdilər və beyin xərçəngi kimi nadir xəstəliklərin baş ağrısı kimi ümumi simptomlar ilə əlaqələndirilməsinin yüksək nisbətdə olduğunu tapmışdılar.

Vayt və Horvits 500-dən çox insan arasında internetdən qaynaqlanan tibbi narahatlıqların yayılmasını təsdiqləyən sorğu keçirmişdir. Sorğu göstərdi ki, subyektlərin əhəmiyyətli bir hissəsi tibbi sorğuda nəticələrin siyahısının sıralanmasını müvafiq pozğunluqların olma ehtimalı ilə əlaqələndirir. Onlar tədqiqatlarında mühakimə psixologiyasından əldə edilən tapıntıların potensial əhəmiyyətini qeyd etmişdilər. Vayt və Horvitsə görə, əvvəllər öyrənilmiş "mühakimə qərəzləri" kiberxondriyada rol oynayır.

 Səhiyyə sistemləri üzrə xərclər 
London İmperial Kollecinin tədqiqatçıları tərəfindən 2018-ci ilin sentyabrında dərc edilən araşdırmada bu problemin İngiltərədə sağlamlıqla bağlı narahatlıq epidemiyasına səbəb olduğu qənaətinə gəlmişdir. Müəlliflərin fikrinə görə, Birləşmiş Krallığın Milli Sağlamlıq Xidmətində (NHS) hər beş təyinatdan biri indi internetin yaratdığı irrasional qorxu ilə əlaqədardır. Tədqiqatda bu cür ziyarətlərin ictimai səhiyyə sisteminə xərclərini "yalnız ambulator qəbullarda, milyonlarcası daha çox gərəksiz testlərə və skanlara xərclənməklə" ildə 420 milyon funt sterlinq olaraq qiymətləndirmişdir.

 Həmçinin bax 

 İpoxondriya

 İstinadlar 

 Əlavə ədəbiyyat 




 Xarici keçidlər 

 Microsoft Examines Causes of ‘Cyberchondria’ a November 2008 article from The New York Times written by John Markoff
 Internet Makes Hypochondria Worse – WebMD – undated
 Confessions of a Cyberchondriac – 2009 article in Last Exit Magazine
 New disorder, cyberchondria, sweeps the internet — an April 2001 article from The New Zealand Herald
 What gets on the nerves of city docs? Surfing patients A November 2013 article from Bangalore Mirror written by Tapasya Mitra Mazumder
Kateqoriya:İnternet mədəniyyəti